ફાયર-બ્રિગેડે રેલવેના મુસાફરો રેસ્ક્યુ થઈ ગયા છે એ જાણ્યા વગર જ લિફ્ટના દરવાજાનો કાચ તોડી નાખ્યો હતો એમ જણાવીને લિફ્ટની જાળવણીનું કાર્ય સંભાળી રહેલા સેન્ટ્રલ રેલવેના એક અધિકારીએ ‘મિડ-ડે’ને કહ્યું હતું કે ‘અમારી માગણી છતાં અમારા ઉચ્ચ અધિકારીઓએ અમને ટેક્નિકલ સ્ટાફ પૂરો આપ્યો નથી, જેને લીધે મુસાફરોએ ૪૫ મિનિટ સુધી ફસાયેલા રહેવું પડ્યું હતું. મુંબઈમાં બધી જ લિફ્ટ સાથે ટેક્નિકલ સ્ટાફની સુવિધા છે, જ્યારે ઘાટકોપરમાં એ સુવિધા નથી.’